ДРУЖЕСТВЕН ДОГОВОР


Днес, …………  г., на основание чл. 114, ал. 1 от ТЗ, в между подписаните:
1. ……………………………, ЕГН ………………….., 
И
2. ……………………………, ЕГН …………………..,  
наричани по-долу за краткост „СЪДРУЖНИЦИ“, се сключи настоящият Дружествен договор за следното:

I. ОБЩИ РАЗПОРЕДБИ

Чл. 1. С настоящия договор се урежда статута на дружество с ограничена отговорност (съкратено „ООД“), с фирма: …………….. ООД (наричано по-долу за краткост „ДРУЖЕСТВО“).
Чл. 2. Седалище и адрес на управление на дружеството: …………….
Чл. 3. Предмет на дейност: ………………..
Чл. 4. Срокът на дружеството е неограничен.
Чл. 5. Име и ЕГН, съответно фирма и ЕИК на съдружниците:
· …………………………….., ЕГН …………….., 
· …………………………….., ЕГН …………….., 


II. КАПИТАЛ И ДЯЛОВЕ
Чл. 6. Капиталът на дружеството се състои от дяловете на съдружниците и е в размер на € …….. /………./, който е внесен изцяло.
Чл. 7. (1) Капиталът на дружеството се състои от ….. /…../ дяла на стойност € …… /…../ всеки.
(2) Дяловете в капитала на дружеството се поемат от съдружниците, както следва:
1. за ………………………..….. – ……..  дял/а на стойност € ……… /………./, представляващи ….. /………/ % от капитала на дружеството;
2. за ………………………..….. – ……..  дял/а на стойност € ……… /………./, представляващи ….. /………/ % от капитала на дружеството;

III. УПРАВЛЕНИЕ И ПРЕДСТАВИТЕЛСТВО
Чл. 8. (1) Органи на дружеството са:
1. общо събрание;
2. управител (управители).
(2) Управителят може да не е съдружник.
Чл. 9. (1) Общото събрание се състои от съдружниците.
(2) Управителят на дружеството участва в заседанията на общото събрание със съвещателен глас, ако не е съдружник.
Чл. 10.  (1) Общото събрание:
1. изменя и допълва дружествения договор;
2. приема и изключва съдружници, дава съгласие за прехвърляне на дружествен дял на нов член;
3. приема годишния отчет и баланса, разпределя печалбата и взема решение за нейното изплащане;
4. взема решения за намаляване и увеличаване на капитала;
5. избира управителя, определя възнаграждението му и го освобождава от отговорност;
6. взема решения за откриване и закриване на клонове и участие в други дружества;
7. взема решения за придобиване и отчуждаване на недвижими имоти и вещни права върху тях;
8. взема решения за предявяване искове на дружеството срещу управителя или контрольора и назначава представител за водене на процеси срещу тях;
9. взема решение за допълнителни парични вноски.
(2) Всеки съдружник има толкова гласа в общото събрание, колкото е неговият дял в капитала.
(3) Съдружниците вземат всички решения съгласно мнозинствата, определени в Търговския закон.
(4) За всички решения на общото събрание се съставя протокол в обикновена писмена форма, без нотариално удостоверяване на подписите и съдържанието.
(5) Съдружниците могат да гласуват чрез представител само при изрично писмено пълномощно освен за съдружници – юридически лица и законни представители.
Чл. 11. (1) Управителят организира и ръководи дейността на дружеството съобразно закона и решенията на общото събрание.
(2) Дружеството се представлява от управителя. При няколко управители всеки един от тях може да представлява дружеството самостоятелно (поотделно).
(3) В търговския регистър се вписва името на управителя, който представя нотариално заверено съгласие с образец на подписа.
(4) Овластяването на управителя може да бъде оттеглено по всяко време и името му да бъде заличено от търговския регистър.
(5) Управителят може да поиска да бъде заличен от търговския регистър с писмено уведомление до дружеството. В срок до един месец след получаване на уведомлението дружеството трябва да заяви за вписване освобождаването му в търговския регистър. Ако дружеството не направи това, управителят може сам да заяви за вписване това обстоятелство, което се вписва, независимо дали на негово място е избрано друго лице.

IV. ЗАКЛЮЧИТЕЛНИ РАЗПОРЕДБИ
Чл. 12. За всички неуредени въпроси в настоящия дружествен договор се прилагат разпоредбите на Търговския закон и останалото законодателство на Република България.
Чл. 13. Недействителността на някоя клауза от настоящия дружествен договор не влече цялостната му недействителност.
Чл. 14. Настоящият дружествен договор влиза в сила в деня на подписването му.

Настоящият дружествен договор се състави в 3 /три/ екземпляра – по един за всеки от съдружниците и един за вписване в Търговския регистър.

СЪДРУЖНИЦИ:


1. ……………………………….      
  					
/……………………………………../



2. ……………………………….

/……………………………………../



